Current Research Information System

Current Research Information System (בראשי תיבות: CRIS) היא מערכת מודולרית לניהול מידע על מחקרים אקדמיים. היא מתממשקת למערכות אחרות של המוסד ושל גופים חיצוניים, מושכת וקוצרת מהן נתונים, מצליבה אותם, מקשרת ביניהם, מנתחת אותם ומציגה אותם בדוחות. ההתממשקות למערכות שונות מאפשרת למערכת להציג למנהלי מחקרים (למשל, דֵיקָן באוניברסיטה) את "התמונה הגדולה" של המחקרים המתבצעים במוסד. תמונה זו יכולה לכלול מידע על פרסומים ברמות שונות, על תקציבים, קרנות מחקר, מלגות ופרסים, על ציוד מחקרי, על פרופילים של חוקרים וצוותי מחקר וכן מידע בסיסי על מחקרים דומים במוסדות אחרים. מודולים שונים של CRIS מאפשרים גם ייעול תהליך פרסום בגישה פתוחה וניהול פרסומים מוסדיים, שיתוף פעולה בין חוקרים ועוד. סוגים שונים של מערכות CRIS קיימים עבור מוסדות מחקר, מדינות וארגונים בין-לאומיים. ייעול של ניהול הידע: משיכת הנתונים ממערכות שונות חוסכת הקלדה של אותם נתונים בפלטפורמות שונות וכך גם הנתונים הומוגניים יותר. העשרה של הנתונים המוסדיים: ההתממשקות של המערכת למערכות שונות במוסד ומחוצה לו, ומשיכת נתונים ממערכות אלה, מעשירה את מאגרי הנתונים המוסדיים ומנגישה גם נתונים שללא CRIS היו נשארים "מחוץ לתמונה". הפקת דוחות אמינים יותר: המשיכה האוטומטית של נתונים וההצלבה והקישור בין נתונים ממערכות שונות מאפשרים הפקת דוחות שמציגים לא רק את הנתונים, אלא גם את המידע שמקושר אליהם וקיים במערכות אחרות, פנימיות וחיצוניות. כך מקבלים מנהלי מחקרים תמונה מלאה, עדכנית וברורה יותר. המבנה המודולרי של המערכת מאפשר לכל ארגון לרכוש את המודולים הרלוונטיים לפעילותו. ברמת המוצר, לתוכנות CRIS יש תכונות הקיימות בכל המוצרים ותכונות הקיימות רק בחלקם. פונקציות בסיסיות: משיכת נתוני פרסומים ונתונים אחרים, הפקת פרופילים של חוקרים, פורטל חוקרים לאיתור משתפי פעולה ומתחרים פוטנציאליים, ניתוח נתונים והפקת דוחות. פונקציות אופציונליות: ניהול פרסומים מוסדיים ופרסומים בגישה פתוחה, מעקב אחר קרנות מחקר וגמולי הצטיינות, מעקב אחר נתוני סטודנטים. CERIF (אורכב 09.12.2017 בארכיון Wayback Machine) - הסטנדרטים האירופיים לניהול ושיתוף מידע על מחקרים, מנוהל על ידי הארגון האירופי EuroCRIS. מוסדות מחקר בישראל מובילים מתווה להטמעת מערכת ארצית לניטור פרסומים. המתווה מוביל רכישה משותפת והטמעה של מערכת CRIS זהה בכל מוסדות המחקר בישראל. מטרותיו העיקריות הן לאפשר למוסדות לנטר פרסומים ברמה הארצית ולשפר את מודל התקצוב של ות"ת. במסגרת זו נבחנו מספר מערכות CRIS, ונבחרה PURE של Elsevier שהוטמעה בעבר במכון ויצמן ונמצאת כיום במהלך הטמעה בכל יתר אוניברסיטאות המחקר בישראל. השוואה בין כלים לשיתוף מידע על מחקרים ועל חוקרים CERIF - אתר הסטנדרטים האירופיים למערכות CRIS (אורכב 09.12.2017 בארכיון Wayback Machine) מפרט שיווקי של מערכת CRIS בריטית Symplectic Elements מפרט שיווקי של מערכת CRIS אמריקאית PURE מידע מהמפגש לדיון במתווה הארצי, באתר אוניברסיטת תל אביב פרויקט CRIS ישראל באתר המינהלת הישראלית למו"פ האירופי תובנות ראשוניות מיישום מערכת CRIS במכון ויצמן, באתר אוניברסיטת תל אביב DAVID WALTERS, MONIQUE RITCHIE, MEGAN KILB, [https://www.tandfonline.com/doi/full/10.1080/0361526X.2016.1160306?scroll=top&needAccess=true CRIS Power! Taming the Reporting Requirements of Open Access], /www.tandfonline.com, ‏8/5/2018 "Research information management systems - a new service category? - Lorcan Dempsey's Weblog". Lorcan Dempsey's Weblog (באנגלית אמריקאית). 2014-10-26. נבדק ב-2018-05-08. Carlos Sousa Pinto, Cláudia Simões, Luis Amaral, CERIF – Is the Standard Helping to Improve CRIS?, sciencedirect.com, ‏8/5/2018 חדוה מילוא, ניטור מאמרים, באתר אוניברסיטת תל-אביב, ‏8/2/2018